《和赵守独游水西寺》
宋代·程炎子

吟月歌风酒力微，独寻幽壑叩禅扉。泊堤小艇迎人渡，入水闲云伴鹤飞。

梅落半含冰雪思，石寒长覆薜萝衣。水西景物还如旧，恨不相从倒载归。

作者简介：程炎子，字清臣，理宗时宣城（今安徽宣州）人。未仕。有《玉塘烟水集》，已佚。仅《江湖后集》收诗十六首。事见《江湖后集》卷一四。今录诗十七首。